KOMMISSIONEN FOR DE EUROPÆISKE FÆLLESSKABER 
KOM(93) 493 endelig udg. 
Bruxelles, den 13. oktober 1993 
Forslag til 
RÅDETS FORORDNING (EØF) 
om tilpasning af ordningen om fiskeri i akten vedrørende 
Spaniens og Portugals tiltrædelse 
(forelagt af Kommissionen) 
BEGRUNDELSE 
I henhold til akten vedrørende Spaniens og Portugals tiltrædelse (TA), særlig artikel 162 og 350, 
vedtog Kommissionen den 23. december 1992 "1992-rapport" fra Kommissionen til Rådet og Europa-
Parlamentet om anvendelsen for fiskerisektoren af ordningen vedrørende Spaniens og Portugals tiltræ-
delseM(1), i det følgende benævnt " 1992-rapport". 
TILPASNING AF TILTRÆDELSESORDNINGEN 
Den gennemgang, der i 1992-rapporten er foretaget af den ordning, som er fastsat i TA, taler for, at 
ordningen tilpasses pr. 1. januar 1996. 
Det kan noteres, at en række bestemmelser udløber den 31. december 1995. Det drejer sig navnlig 
om følgende: 
- forbud for fartøjer, der fører spansk eller portugisisk flag, mod adgang til farvandene i området 
syd for 56° 30' nordlig bredde, øst for 12° vestlig længde og nord for 50° 30' nordlig bredde 
- begrænsninger i fiskeri efter albacore og tropisk tunfisk for fartøjer fra Pe Ti i alle eller en del 
af de portugisiske farvande 
- betingelserne for spanske fartøjers adgang til portugisiske farvande (artikel 155) og omvendt 
(artikel 352) som fastsat ved den bilaterale aftale mellem Spanien og Portugal. 
FORMÅL: AT INTEGRERE TILTRÆDELSESORDNINGEN I DEN GENERELLE ORDNING 
Reformen af den fælles fiskeripolitik blev indledt i 1991, og den har fået konkret udtryk i en ny 
rådsforordning om en fællesskabsordning for fiskeri og akvakultur(2), der er suppleret med bestem­
melser om en kontrolordning(3). 
Selv om de forvaltningsmekanismer for fiskeriet, der blev i indført ved TA, blev udformet inden for 
den ramme, der blev fastlagt i 1983 ved forordning (EØF) nr. 170/83(4), afveg de fra de mekanismer, 
der blev anvendt for De Ti. Men de er nu i fuldstændig samklang med de nye mekanismer til regule­
ring og kontrol af fiskeriet. 
Efter gennemgangen af 1992-rapporten under rådssamlingen (fiskeri) den 24. juni 1993 fandt Rådet, 
at det var nødvendigt at tilpasse tiltrædelsesordningen i retning af fiskerireformen, for at ordningen 
kunne få større effekt. 
(1) Dokument SEK(92) 2340 endelig udg. af 23.12.1992. 
(2) Fordning (EØF) nr. 3760/92, EFT nr. L 389 af 31.12.1992. 
(3) Fordning (EØF) nr. 2847/93, EFT nr. L 261 af 20.10.1993. 
(4) EFT nr. L 24 af 27.1.1983, s. 1. 
Kommissionens forslag tilsigter derfor at sikre, at tiltrædelsesordningen integreres i den fælle?; ordning 
fra den 1. januar 1996. 
STRATEGI: FULDSTÆNDIG OVERHOLDELSE AF GÆLDENDE FÆLLESSKABSRET OG 
INGEN UDVIDELSE AF FISKERIINDSATSEN 
Integrationen må dog kun ske under fuldstændig overholdelse af gældende fællesskabsret og med det 
sigte, at reguleringsforanstaltningerne får større effekt, så det sikres, at den fælles fiskeripolitiks mål 
nås, dvs. den bedst mulige ligevægt mellem ressourcer og fiskeriindsats. 
Under hensyntagen til gældende fællesskabsret for fiskeriet har forslaget følgende sigte: 
- at styrke princippet om fri adgang til farvandene, dog således at de undtagelser fra princippet, der 
er fastsat i artikel 6 og 7 i forordning (EØF) nr. 3703/92, opretholdes 
- at bekræfte princippet om forholdsmæssig stabilitet, der skal sikre en fortsat afbalanceret situation 
inden for fiskeriet. 
I betragtning af ressourcetilstanden og den almindelige situation for fiskeriet tager forslaget sigte på 
at fastholde fiskeriindsatsen på de niveauer, der er fastsat ved TA. 
For at sikre troværdigheden af denne vilje til at skabe normale forhold fastsætter forslaget specifikke 
forpligtelser inden for kontrollen med den fiskeriaktivitet, der udøves af de fartøjer, som er berørt af 
disse tilpasninger, idet der indføres en obligatorisk ordning med tilladelser forud for adgang til fiskeri 
i form af fiskeritilladelser, der udstedes og forvaltes på nationalt plan. 
Forslag til 
RÅDETS FORORDNING (EØF i 
om tilpasning af ordningen om fiskeri i akten vedrørende 
Spaniens og Portugals tiltrædelse 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Økonomiske Fællesskab, 
under henvisning til akten vedrørende Spaniens og Portugals tiltrædelse, 
under henvisning til forslag fra Kommissionen(,), 
under henvisning til udtalelse fra Europa-Parlamentet(2), 
under henvisning til udtalelse fra Det Økonomiske og Sociale Udvalg(3), og 
ud fra følgende betragtninger: 
Ifølge artikel 162 og 350 i akten vedrørende Spaniens og Portugals tiltrædelse skal Rådet inden der 
31. december 1993 på basis af en rapport fra Kommissionen om situationen og perspektiverne foi 
fiskeriet i Fællesskabet vedtage de tilpasninger, der er nævnt i artikel 162 og 350, hvis det viser si£ 
nødvendigt, og ændringerne får virkning den 1. januar 1996; 
det er nødvendigt at opstille principperne for sådanne tilpasninger på EF-plan, så medlemsstaterne kan 
sørge for, at de iværksættes; 
de nye bestemmelser bør fremme Spaniens og Portugals fulde integration i den generelle ordning fo« 
den fælles fiskeripolitik under overholdelse af gældende fællesskabsret, især princippet om relativ sta­
bilitet, og af undtagelserne fra princippet om fri adgang til farvandene som fastsat i Rådets forordning 
(EØF) nr. 3760/92(4); endvidere må tilpasningerne ikke medføre en udvidelse af fiskeriindsatsen; 
tilpasningerne bør bære præg af de nye rammer for den fælles fiskeripolitik, som er blevet fastlagt ved 
forordning (EØF) nr. 3760/92, suppleret ved Rådets forordning (EØF) nr. 2847/93 af 12. oktober 1993 
om en kontrolordning under den fælles fiskeripolitik(5); 
tilpasningerne kan kun ske ved, at fangstbegrænsninger og begrænsninger af den tilladte fiskeriindsats 
kombineres, og for at fremme reguleringen af ressourceudnyttelsen og gennemsigtigheden i de berørte 
fiskerier er det nødvendigt, at der indføres en ordning med fiskeritilladelser -
O) 
(2) 
(3) EFT nr. C 
Udtalelse afgivet den 
Udtalelse afgivet den 
(4) EFT nr. L 389 af 31.12.1992, s. 1. 
(5) EFT nr. L 261 af 20.10.1993, s. 1. 
UDSTEDT FØLGENDE FORORDNING: 
Artikel 1 
Fra den 1. januar 1996 tilpasses den ordning for adgang til farvande og ressourcer, der er fastsat i akten 
vedrørende Spaniens og Portugals tiltrædelse af De Europæiske Fællesskaber, i overensstemmelse med 
nærværende forordning. 
Artikel 2 
Alle EF-fiskerfartøjer har fri adgang til de farvande, der henhører under medlemsstaternes overhøjhed 
eller jurisdiktion, jf. dog bestemmelserne i artikel 6 og 7 i forordning (EØF) nr. 3760/92. 
Artikel 3 
1. Ordningen med basislister og periodiske lister, der er fastsat i tiltrædelsesakten eller i henhold hertil, 
afskaffes fra den 1. januar 1996. 
2. Inden for rammerne af bestemmelserne i artikel 4 og 8 i forordning (EØF) nr. 3760/92 fastlægger 
Rådet senest den 31. december 1995 EF-foranstaltninger, der med virkning fra den 1. januar 1996 
fastsætter betingelserne for adgang til områderne og ressourcerne og/eller begrænsninger i 
udnyttelsesgraden, idet der fastsættes fiskerimuligheder i form af tilladte fangstmængder og tilladt 
fiskeriindsats. 
3. Under overholdelse af de generelle principper for den fælles fiskeripolitik, især princippet om relativ 
stabilitet, skal der ved anvendelsen af artikel 4 og 8 i forordning (EØF) nr. 3760/92 i hvert enkelt 
tilfælde tages hensyn til udviklingen i fiskerimulighederne, idet de niveauer for fiskeriindsatsen, der 
er fastlagt i tiltrædelsesaktens artikel 158, 160, 164, 165, 349, 351 og 352, lægges til grund. 
Artikel 4 
Alle de EF-fiskerfartøjer, der er bemyndigede til at udøve fiskeri inden for fiskerier, hvor 
udnyttelsesgraden er begrænset efter artikel 3, skal være i besiddelse af en fiskeritilladelse, der 
fastsætter betingelserne for adgang til disse fiskerier. Tilladelserne udstedes og forvaltes af flagmedlems­
staten i overensstemmelse med artikel 6 i Rådets forordning (EØF) nr. .../93 [licensforordningen]. 
Artikel 5 
Denne forordning træder i kraft på sy vendedagen efter offentliggørelsen i De Europæiske Fællesskaber'. 
Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
ISSN 0254-1459 
KO M (93) 493 endelig udg. 
DOKUMENTER 
DA 03 
Katalognummer : CB-CO-93-537-DA-C 
ISBN 92-77-59851-4 
Kontoret for De Europæiske Fællesskabers Officielle Publikationer 
L-2985 Luxembourg